Tuubaa

Tuubaa, dëkku murit yi ab gox-goxaan la, mi ngi nekk ci diiwaanu Njaareem (jurbel), ci tunduw Mbàkke. Diggam ak Ndakaaru tollu na ci 150i jun-ñay (kilomet).

Baatu Tuubaa mi ngi jóge ci làkku Araab di tekki ci wolof : « texe ». 


 Démb 
Dëkkub Tuubaa, kii di Seex Ahmadu Bàmba moo ko sanc ci atum 1887.

 Yoriinu dëkk bi 
Dëkk bi mi ngi aju ci Ndaam, doon as ngox, maanam dëkku kaw-kaw, bu taaxeedi, te nag doon gannaaw Ndakaaru, dëkk bi gën a taaxe ci Senegaal, ëpp ay nit tey dëkk bi gën a rëy ci Senegaal ginnaaw Ndakaaru.

 Melosuuftouba 

 Nit ña 

Tuubaa moo ëpple yokkute ci barig nit ñi ci diiwaani Senegaal yépp (3,2% at mu nekk ci jamono yii ñu tollu te ñu jàpp ne yokkuteg nit ñi dina àgg ba 12% bu nu àggee ci ati 2010). Yokkute yooyu li ko waral moo di tuxu yu bari yi nit ñi di def bawoo ci dëkk yu nekk ci Bawol ak Kajoor. Dëkk yooyu dañuy gent ndànk ndànk jëm Tuubaa. 

Ci waññib 2002 bi, nit ñi ñi ngi tolloon ci 461 159.

Ci atum 2007, bu ñu sukkandikoo ci gam-gamle gu nguurug Senegaal, waa dëkk bi tolloon nañu ci 529 176.

 Koom koom 
Naataangeg dëkk bi lëkkaloo na lool ak Màggal gu mag gi giy dëppoo ak demug Seex Ahmadu Bamba ci géej gi.Ba tay Tuubaa dafa bari li waa Senegaal di woowe Moodu moodu, di ay tukkikat yu féete Tugal tey ëndi xaalis bu bari ci dëkk bi. Lii di yaxantu (jënd ak jaay) tamit da faa dox lool.

 Aada 
Kii di Seex Abdul Ahat doon ñatteelu xalifa Seex Ahmadu Bamba moo fa tabaxoon barab bi ñuy woowe daaray kaamil di kàggu gu ñu denci mbindum Seex Ahmadou Bamba ak yeneeni mbind aki téere yu aju ci lislaam, ak ci yeneen fànni xam-xam yi yittéel nit, mi ngi feete nag ci penku jumaa ji, làng ak armeel yi.
 Tabax yu mag yi 

Ci Tuubaa la jumaa ju mag ji nekk, doon jumaa joo xam ni jenn la ci Afrig gu sowwu jant, ci taaram, ak ci rëyaayam. man nañoo jàpp ne mooy xolu dëkk bi, ndaxte yeneen kër yepp dañoo ñëw di ko wër ndànk ndànk, ànd ak màggaayu dëkk bi. Jumaa ji am na juroomi sooroor ak ñeenti xubba. Soorooram bi gën a gudd tollu na ci 80 meetar. Sooroor boobu, kii di Sëriñ Fàllu Mbakke mooko tudde Làmp Faal féetele ko kii di Maam Seex Ibra Faal ci 7 juin 1963. Bis boobu moo di ubbite gu njëkk, ba ñu bari teewe woon nañu ko, ku mel ni Lewopool Sedaar Seŋoor. Foofu ci jumaa ji fa la barabu Seex Ahmadu Bamba nekk.

 Dayo 
 Cheikh Ahmadou Bamba Khadimou Rassoul, théologien musulman soufi.

 Xool it 
 Teerekaay 
  Touba and the meaning of night, New York, Feminist Press at the City University of New York, 2006  
  Eric S. Ross, « Touba: a spiritual metropolis in the modern world », Canadian Journal of African Studies, 1995, 29.2
  Eric S. Ross, Sufi City: Urban Design and Archetypes in Touba, Rochester, University of Rochester Press, 2006, 344 p.   
  Monique Bertrand et Alain Dubresson, Petites et moyennes villes d'Afrique noire, Karthala, 1997, p. 118-119  
  Cheikh Guèye, L’Organisation de l’espace dans une ville religieuse : Touba (Sénégal), thèse de doctorat, Strasbourg, Université Louis Pasteur, 1999, 650 p. 
  Sophie Bava et Cheikh Guèye, « Le grand magal de Touba. Exil prophétique, migration et pèlerinage au sein du mouridisme », Social Compass, 2001
  Cheikh Anta Mbacké Babou, Touba, genèse et évolution d’une cité musulmane au Sénégal, Dakar, Université Cheikh Anta Diop, 1992, 39 p. (Mémoire de DEA)
  Cheikh Guèye, Touba : La capitale des Mourides, Paris, Karthala, 2002
  Amar Samb, « Touba et son "magal" »; Bulletin de l'IFAN, t. XXXI, série B, n° 3, juillet 1969, p. 733-753
  Alexis Sané, Situation et perspectives de l'intégration de Touba dans la vie économique du pays, DAKAR, CFPA, 1970, 66 p. (Mémoire de stage)

 Filmokaay 
  Blaise Senghor, Grand Magal à Touba, court métrage documentaire, 1962, 20 mn
  Christophe Marlard, A travers le Sénégal. 3, Touba, une ville à part, film documentaire, ENS Fontenay/Saint-Cloud, 1999, 13 mn

 Lëkkalekaay yu biti 

  Maps, weather and airports for Touba
  La communauté rurale de Touba Mosquée sur le site du PEPAM (Programme d'eau potable et d'assainissement du Millénaire)
  La ville de Touba
  « Statut d'extraterritorialité : comment Touba est devenu un État dans un État » (article de Wal Fadjri)

Wàll:Dëkki Senegaal
Wàll:Yoonu murit